O‘ZBEKISTON RESPUBLIKASINING 16 YoShGA TO‘LMAGAN FUQAROSI GUVOHNOMASINI O‘ZBEKISTON RESPUBLIKASI IChKI IShLAR IDORALARI TOMONIDAN RASMIYLAShTIRISh VA BERISh TARTIBI TO‘G‘RISIDAGI YO‘RIQNOMAGA O‘ZGARTIRISh VA QO‘ShIMChALAR KIRITISh TO‘G‘RISIDA

“Toshkent shahri va Toshkent viloyatida doimiy propiska qilinishi lozim bo‘lgan shaxslar – O‘zbekiston Respublikasi fuqarolari toifalarining ro‘yxati to‘g‘risida”gi O‘zbekiston Respublikasi Qonuniga (O‘zbekiston Respublikasi qonun hujjatlari to‘plami, 2011-yil, 37-son, 375-modda) va O‘zbekiston Respublikasi Vazirlar Mahkamasining 2012-yil 16-fevraldagi 41-son “Toshkent shahri va Toshkent viloyatida doimiy propiska qilinishi lozim bo‘lgan shaxslar – O‘zbekiston Respublikasi fuqarolari toifalarining ro‘yxati to‘g‘risida”gi O‘zbekiston Respublikasi Qonunini amalga oshirish chora-tadbirlari haqida”gi (O‘zbekiston Respublikasi qonun hujjatlari to‘plami, 2012-yil, 16-son, 179-modda), 2012-yil 20-apreldagi 116-son “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish, shuningdek ba’zi qarorlarini o‘z kuchini yo‘qotgan deb hisoblash to‘g‘risidagi (O‘zbekiston Respublikasi Vazirlar Mahkamasining “Toshkent shahri va Toshkent viloyatida doimiy propiska qilinishi lozim bo‘lgan shaxslar – O‘zbekiston Respublikasi fuqarolari toifalarining ro‘yxati to‘g‘risida”gi O‘zbekiston Respublikasi Qonunini amalga oshirish chora-tadbirlari haqida” 2012-yil 16-fevraldagi 41-son qarori) (O‘zbekiston Respublikasi qonun hujjatlari to‘plami, 2012-yil, 17-son, 191-modda) qarorlariga muvofiq buyuraman:
 1. O‘zbekiston Respublikasi ichki ishlar vazirining 2001-yil 11-martdagi 65-son buyrug‘i (ro‘yxat raqami 1019, 2001-yil 22-mart) (O‘zbekiston Respublikasi vazirliklari, davlat qo‘mitalari va idoralarining me’yoriy hujjatlari axborotnomasi, 2001-y., 6-son) bilan tasdiqlangan O‘zbekiston Respublikasining 16 yoshga to‘lmagan fuqarosi guvohnomasini O‘zbekiston Respublikasi ichki ishlar idoralari tomonidan rasmiylashtirish va berish tartibi to‘g‘risidagi yo‘riqnomaga ilovaga muvofiq o‘zgartirish va qo‘shimchalar kiritilsin.
 2. Mazkur buyruq O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 1. 2-bandda: 
 birinchi xatboshidagi “, Toshkent shahar va viloyatlar” degan so‘zlar “va viloyatlar (Toshkent viloyatidan tashqari)” degan so‘zlar bilan almashtirilsin; 
 ikkinchi xatboshidagi “, Toshkent shahar IIBB va viloyatlar” degan so‘zlar “va viloyatlar (Toshkent viloyatidan tashqari)” degan so‘zlar bilan almashtirilsin. 
 2. 12-bandning ikkinchi xatboshisi quyidagi tahrirda bayon etilsin:
 “a) Qoraqalpog‘iston Respublikasi Vazirlar Kengashi va viloyatlar (Toshkent viloyatidan tashqari) hokimliklari huzuridagi maxsus komissiyaning qarori;”. 
 3. 1-ilovadagi “IIBB” abbreviaturasi chiqarib tashlansin.
 4. 4-ilovadagi “, Toshkent shahar va viloyatlar” degan so‘zlar “va viloyatlar (Toshkent viloyatidan tashqari)” degan so‘zlar bilan almashtirilsin. 
 5. Mazkur o‘zgartirish va qo‘shimchalar O‘zbekiston Respublikasi Tashqi ishlar vazirligi, Bosh prokuratura va Milliy xavfsizlik xizmati bilan kelishilgan.